**VERSENYKIÍRÁS**

**XXXIII. Kaán Károly Országos Természet- és Környezetismereti verseny**

**2024/2025. tanév**

**A verseny kiírója, rendezője**

**a Benkő Gyula Környezet-és Természetvédelmi Oktatóközpont Egyesület Mezőtúr**

**Szakmai együttműködők:**

* Mezőtúri Református Kollégium, Gimnázium, Technikum, Általános Iskola, Óvoda és Bölcsőde (Mezőtúr)
* NEFAG Zrt. Szolnok
* Alföldkutatásért Alapítvány Kisújszállás
* TIT Szövetség tagegyesületei

**Támogatóink**

* Kulturális és Innovációs Minisztérium, Nemzeti Tehetség Program
* Agrárminisztérium
* Gál Ferenc Egyetem Pedagógiai Kar Szarvas
* Országos Erdészeti Egyesület
* Mezőtúr Város Önkormányzata
* Kaán Károly Országos Természet- és Környezetismereti Versenyért Alapítvány

**A verseny célja:**

A különböző iskolatípusban tanuló 5-6. osztályos gyerekeknek lehetőséget biztosítani a megmutatkozó tehetségeik kibontakoztatására: környezetük önálló megfigyelésében, a terepmunka gyakorlásában, a kutatómódszerek önálló alkalmazásában, mondanivalójuk kiselőadás során történő kifejtésében.

**A verseny ismeretanyaga:**

Az iskolai fordulón a verseny ismeretanyagát feldolgozó 4-5-6. osztályos tankönyvek, amelyek a tankönyvjegyzékben szerepelnek.

A vármegyei/fővárosi fordulón az ismeretanyag kiegészül az alábbiakkal:

Kaán Károly élete és munkássága (A honlapon elérhető “Tanári segédanyag” alapján)

A Duna-Ipoly Nemzeti Park, a Kiskunsági Nemzeti Park és az “Év madara 2025” alapvető ismerete a verseny honlapján közzétett anyagok alapján.

Az országos fordulón a természetismereti alapismeretek kibővülnek a lakóhelyi környezet és a hazai erdők élővilágának bemutatásával, továbbá a verseny keretében szervezett terepgyakorlattal.

A verseny honlapján (https://kaankarolyverseny.hu/) az iskolai és a vármegyei fordulók előtt gyakorló feladatokat teszünk közzé.

**A verseny fordulói:**

1. **Iskolai/házi forduló: 2025. február 28. (péntek) 14 óra**

A verseny első fordulóját a versenybizottság által biztosított egységes feladatlappal az iskolákban a szaktanárok szervezik meg. Az iskolai forduló feladatai elsősorban a tankönyvjegyzékben szereplő könyvek ismeretanyagára épülnek.

Ebben a tanévben is minden résztvevő iskolának az első fordulót megelőzően vármegyénként (a budapestieknek kerületenként) regisztrálnia kell új honlapunkon (<https://kaankarolyverseny.hu/jelentkezes/>) az ott leírt útmutató szerint.

Nevezés csak az iskoláktól fogadható el.

Az iskolák regisztrációját 2024. szeptember 15. és 2025. február 14 között várjuk.

A vármegyei/fővárosi versenyre jutott versenyzők adatait (név, iskola, felkészítő tanár, a házi verseny résztvevőinek száma) **2025. március 7-ig** kell eljuttatni a megyei versenyszervezőkhöz, akik **2025. március 14-ig** továbbítják a nevezéseket a versenybizottság titkárának. (Dr. Krizsán Józsefné E-mail: [kaanorszagosversenybizottsag@gmail.com](mailto:kaankaroly@freemail.hu))

A központi feladatlap 100 pontos, megoldásának időtartama 90 perc. A vármegyei fordulóba jutás feltételeit a vármegyei szervező határozza meg, Budapesten kerületenként a 3-3 legmagasabb pontszámot elérő ötödikes és hatodikos tanuló nevezhető a budapesti döntőre.

1. **A vármegyei (fővárosi) forduló: 2025. április 11. (péntek) 10 óra**

A vármegyei fordulót a versenyfelelősök az erdőgazdaságok és a helyi partner szervezetek segítségével szervezik meg. A versenyzők az írásbeli forduló értékelése alatt a versenyhelyszín közelében szakmai programon vagy terepgyakorlaton vehetnek részt.

A verseny szakmai anyagait (feladatlapok, javítókulcs) a versenybizottság biztosítja. A dolgozatokat központi javítókulcsok alapján a helyi versenybizottság a verseny napján azonnal javítja és értékeli. A vármegyékben a legmagasabb pontszámot elért ötödikes és hatodikos tanulók közül az juthat az országos döntőbe, aki a versenybizottság által biztosított újabb feladatlapot jobb eredménnyel oldja meg. A fővárosból a legmagasabb pontszámot elért 3 ötödikes és 3 hatodikos tanuló jut be az országos döntőbe. A tanulóknak és a felkészítő tanároknak a versenybizottság oklevelet, emléklapot adományoz. A vármegyei verseny eredménylistáját (név, iskola, felkészítő tanár, pontszám) a versenybizottság titkárának

Dr. Krizsán Józsefnének **2025. április 23-ig** kell elküldeni

E-mail: [kaanorszagosversenybizottsag@gmail.com](mailto:kaankaroly@freemail.hu)

**A Békés vármegyei forduló részvételi díja: 3.000,-Ft. Békés vármegyei versenyszervező a TIT, Körösök Vidéke Egyesület, képviseli/kapcsolattartó Pelle Róbert igazgató. Elérhetőségek: 06/20/444-0234 ill. 06/66/323-413, e-mail:** [**postmaster@titbcs.hu**](mailto:postmaster@titbcs.hu)**, honlap:** [**www.titbcs.hu**](http://www.titbcs.hu)

**A Békés vármegyei forduló helyszíne: TIT, Körösök Vidéke Egyesület székháza – 5600 Békéscsaba, Damjanich u. 1/3.**

A vármegyei szervezők elérhetősége a verseny honlapján (http://kaankarolyverseny.hu/) is megtalálható.

1. **Országos forduló: 2025. május 23-24-25. (péntek-szombat-vasárnap)**

Helye: Mezőtúri Református Kollégium, Gimnázium, Szakgimnázium Általános Iskola és Óvoda, 5400 Mezőtúr, Kossuth L. út 2.

Résztvevők: A vármegyei döntők legjobb 5. vagy 6. osztályos tanulója (vármegyénként egy fő, Pest vármegyéből 2 fő, Budapestről összesen 6 fő juthat az országos döntőbe, de egy intézményből maximum 2 fő.

A döntő írásbeli-, szóbeli fordulóból és terepgyakorlatból áll. A szóbeli fordulón 5 perces kiselőadás keretében a versenyző beszámol saját kutatásai, megfigyelései alapján a lakóhelye vagy tágabb környezete (vármegyéje, régiója) természeti és környezeti értékeiről, azok állapotáról, a károsodások megelőzésének lehetőségeiről. Téma lehet: az élővilág (például: erdeink, őshonos növények és állatok, stb.) átalakulása, de bemutathatók a környezetvédelmi hagyományok, akciók is.

Demonstrációként felhasználható: fotó, videofilm, számítógépes prezentáció.

**Az országos forduló része a poszter verseny.** Egy A/1-es méretű posztert (akasztóval együtt) kell készíteni minden résztvevőnek. Ez a poszter alapját képezi annak a kiállításnak, amelyet hagyományainkhoz híven az országos verseny ideje alatt rendezünk.

**A poszter témája: Magyarország madarai**

A technika tetszőlegesen választható (fotó, rajz, festmény, grafikai technikák, kollázs- montázs, esetleg domborműszerű megoldások). A posztereket külön díjazásban részesítjük.

A három napos országos fordulón a tanulók és a felkészítő tanárok költségtérítésének mértéke (hozzájárulás a technikai lebonyolítás költségeihez: szállás, étkezés, helyi utazások) a támogatásoktól függ. Erről a későbbiekben adunk tájékoztatást.

**A versenyeredmények közzététele:**

2025. május 25 -én Mezőtúron a záróünnepségen, [www.kaankarolyverseny.hu,](http://www.kaankaroly.hu/) [www.oee.hu](http://www.oee.hu/) honlapokon tekinthetők meg az eredmények. A háromnapos versenyről video- és fotódokumentáció készül. A korábbi versenyek video anyagai a honlapunkon elérhetőek.

**A verseny díjazása:**

A fődíjas tanulók és felkészítő tanáraik (3-3 fő) Kaán Károly Emlékérmet kapnak

(Az Emlékérem alkotója: Györfi Sándor Kossuth, Munkácsy és Mednyánszky – díjas szobrászművész.) Továbbá megkapják az „Erdészeti Lapok” és „A mi erdőnk” egy éves előfizetését, valamint tárgy- és könyvjutalomban részesülnek. Az elméleti fordulón, a terepgyakorlaton és a kiselőadáson kiemelkedő eredményt elért versenyzők szintén jutalmat vehetnek át. Minden döntőbe jutó tanuló (26 fő) és felkészítő tanáraik emléklapot kapnak. Külön elismerésben részesülnek a kettő vagy több alkalommal visszatérő felkészítő tanárok.

Kapcsolattartók:

Szakmai kérdésekben:

**Bódis Bertalan** Kaán Károly Verseny zsűri elnöke, Juhász-Nagy Pál díjas biológia - földrajz-természetismeret szakos tanár, országos szakértő

elérhetősége mobil: +36 30 627 0704, e-mail: bodisberci@gmail.com

A szervezési kérdésekben: **Dr. Krizsán Józsefné** – Pro Natura díjas tanár, a Kaán Károly Versenybizottság titkára 5400 Mezőtúr, Sugár út 10. Email: drkrizsanjozsefne@gmail.com

mobil tel: +36 30 478 2141 vezetékes tel:+36 56 350 940

Mezőtúr, 2024. június 26.

**Dr. Krizsán Józsefné** s. k.

Pro Natura díjas tanár

a Kaán Károly Versenybizottság titkára

**Bódis Bertalan** s.k.

országos szakértő

a Kaán Károly Verseny zsűri elnöke